### Beslutning

Oda Skov, Elsebeth Jeppesen, André Madsen og Carl Svendsen kunne tiltræde indstillingen i overensstemmelse med Magistratens anbefaling.

Merete Clausen tog forbehold for manglende forudgående inddragelse af medarbejdere og leverandører.

Carlo Jepsen og Frida Andresen var forhindrede i at deltage i udvalgets behandling af sagen.

En fælles ramme og de første tiltag på vejen mod fossilfri transport.

### Resumé

Byrådet vedtog med Klimaplan 2016-2020 (vedtaget d. 22. februar 2017), at der skal udarbejdes en plan for, hvordan [adresse] egen transport bliver fossilfri i 2030. Arbejdet er forankret i et tværmagistratsligt projekt, Grøn transportplan, der løber frem til og med 2020.

Ambitionsniveauet er højt, og omstillingen vil ske i et hastigt tempo i de kommende år. Den teknologiske udvikling gør det dog vanskeligt at træffe alle beslutninger her og nu. Projektet er derfor opdelt i faser med en trinvis indfasning af ny praksis på transportområdet:

* Fase 1: Fælles ramme og strakstiltag, 2019 (Denne indstilling)
* Fase 2: Grøn Transportplan 2030 (Vedtagelse i 2020)

Med fase 1 leverancen (Bilag 1) præsenteres syv tiltag, der kan igangsættes med det samme, herunder nødvendige procedureændringer og opbygning af praktiske erfaringer på tværs af organisationen og de mange kerneopgaver, omstillingsindsatsen skal gå godt i spænd med.

Med fase 1 leverancen præsenteres også fem nøgleprincipper for omstillingen – som et fælles strategisk fundament at bygge videre på i udarbejdelsen af den endelige transportplan i fase 2.

### Indstilling

Det indstilles:

At 1)     den strategiske ramme med de fem nøgleprincipper for omstilling, præsenteret i Bilag 1, vedtages som fundament for det videre arbejde med Grøn transportplan 2030.

At 2)     de syv strakstiltag til omstilling og de opsatte minimumskrav til køretøjer, præsenteret i Bilag 1, vedtages og iværksættes med det samme.

### Sagens forløb

20-06-2019 Borgmesterens Afdeling påtegning

Fremsendes til Magistraten.

Borgmesterens Afdeling bemærker, at de 7 strakstiltag, der peges på i indstillingen kun er de første skridt til en grøn omstilling af kommunens egen transport. Der arbejdes videre med en samlet grøn transportplan, som skal sikre, at kommunens egen transport bliver fossilfri senest i 2030. De politiske forslag, der er fremsat på området vil blive bearbejdet i den sammenhæng, og Byrådet vil primo 2020 blive forelagt en samlet grøn transportplan, som også vil beskrive muligheder for at fremrykke omstillingen, så målet om fossilfrihed i kommunens egen transport opnås hurtigere.

Borgmesterens Afdeling har herudover ingen bemærkninger til indstillingen.

 24-06-2019 Magistraten

Fremsendes til [adresse] med bemærkning, at Magistraten i mødet den 24. juni 2019 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 14. juni 2019 i overensstemmelse med påtegning af 20. juni 2019 fra Borgmesterens Afdeling.

Solvej Nilsson tog forbehold.

Borgmester Øjvind Schmidt, Boris Møller og Rådmand Yannick Overgaard ikke i sagens behandling.

 26-06-2019 [adresse]
Fremsendes til Teknisk Udvalg til behandling i henhold til beslutning i byrådets møde den 26. juni 2019.
 09-09-2019 Teknisk Udvalg

Oda Skov, Elsebeth Jeppesen, André Madsen og Carl Svendsen kunne tiltræde indstillingen i overensstemmelse med Magistratens anbefaling.

Merete Clausen tog forbehold for manglende forudgående inddragelse af medarbejdere og leverandører.

Carlo Jepsen og Frida Andresen var forhindrede i at deltage i udvalgets behandling af sagen.